অন্তরাত্মা হচ্ছে ২০২৫ সালের একটি বাংলাদেশী প্রণয়ধর্মী পারিবারিক নাট্য চলচ্চিত্র। তরঙ্গ এন্টারটেইনমেন্টের ব্যানারে প্রযোজনা করেছেন সোহানী হোসেন এবং পরিচালনা করেছেন ওয়াজেদ আলী সুমন। এতে কেন্দ্রীয় চরিত্রে অভিনয় করছেন শাকিব খান ও দর্শনা বণিক। ২০১৭ সালের সত্তা চলচ্চিত্রের পর এটি সোহানী হোসেন ও শাকিব খানের দ্বিতীয় প্রয়াস এবং ২০০৪ সালের হৃদয় শুধু তোমার জন্য চলচ্চিত্রের পর শাহেদ শরীফ খান ও শাকিব খানেরও দ্বিতীয় প্রয়াস।   পটভূমি  একটা ছেলে খুব একা। পৃথিবীতে তার কেউ নেই। আবার কেউ আছে, যারা তাকে বুঝতে চায় না। তার প্রেমিকও তার মন বোঝে না। প্রথম (শাকিব খান) নামের ছেলেটির জীবন খুবই কঠিন। সম্পদের অভাব বলে কিছু নেই, প্রথমের প্রাসাদ থেকে শুরু করে, যে দুঃখের তাক থেকে শৈবাল আঁকড়ে ধরে বিষণ্ণ জীবনযাপন করত। সেখানে কেবল ভালোবাসার জন্য আর্তনাদ। একসময়, ভালোবাসায় দরিদ্র প্রথম আরেকটি জীবন খুঁজে পেল। একে অন্ধকার জগৎ বলা যেতে পারে।   অভিনয়শিল্পী   শাকিব খান - প্রথম  দর্শনা বণিক - রূপকথা  শাহেদ শরীফ খান - জাকের  ঝুনা চৌধুরী  অরুণা বিশ্বাস  এস এম মহসীন  মারুফ খান   নির্মাণ   অভিনেতা নির্বাচন  ২০২১ সালের ১৬ ফেব্রুয়ারি চলচ্চিত্রটির কেন্দ্রীয় চরিত্রে অভিনয়ের জন্য অনলাইনে চুক্তিবদ্ধ হন ভারতের দর্শনা বণিক। পরেরদিন ১৭ ফেব্রুয়ারি এটির কেন্দ্রীয় চরিত্রের জন্য প্রযোজনা প্রতিষ্ঠান তরঙ্গ এন্টারটেইনমেন্টের সঙ্গে চুক্তিবদ্ধ হয়েছিলেন শাকিব খান, এরপর এদিনই চলচ্চিত্রটি নির্মাণের আনুষ্ঠানিক ঘোষণা ও প্রধান অভিনেত্রী দর্শনা বণিকের নাম প্রকাশ করা হয়। পরে ২০২১ সালের ২৮ ফেব্রুয়ারি অভিনেতা শাহেদ শরীফ খান জাকের চরিত্রে চলচ্চিত্রটিতে চুুক্তিবদ্ধ হন, যেখানে খলচরিত্রে অভিনয় করবেন তিনি।   চিত্রগ্রহণ  চলচ্চিত্রটির চিত্রগ্রহণের জন্য প্রাথমিক সূচি নির্ধারণ করা হয়েছিল ২০২১ সালের ১ মার্চ, তবে জটিলতার জন্য তা পিছিয়ে ২০২১ সালের ৬ মার্চ নির্ধারণ করা হয়। এরপর ২০২১ সালের ৫ মার্চ চলচ্চিত্রটির কলাকুশলীরা চিত্রগ্রহণের উদ্দেশ্যে পাবনায় যান এবং ওই দিন রাতে রত্নদ্বীপ রিসোর্টে চলচ্চিত্রের মহরত অনুষ্ঠিত হয়। পরের দিন ৬ মার্চ রত্নদ্বীপ রিসোর্টেই চলচ্চিত্রটির আনুষ্ঠানিক চিত্রগ্রহণ অনুষ্ঠিত হয়। এছাড়াও ১১ মার্চ প্রধান অভিনেত্রী দর্শনা বণিক চিত্রগ্রহণে অংশগ্রহণ করেন। ২০২১ সালের ৭ এপ্রিল চলচ্চিত্রটির চিত্রগ্রহণ সম্পন্ন হয়। চলচ্চিত্রটির পরিচালক ওয়াজেদ আলী সুমন দ্য ডেইলি স্টারকে বলেন, "চলচ্চিত্রটির নির্মাণ পরবর্তী কাজ ভারতে চলছে। (কোভিড-১৯) মহামারি নিয়ন্ত্রণে থাকলে চলচ্চিত্রটি আসছে ঈদুল ফিতরে মুক্তি পাবে।"   সঙ্গীত   ২০২১ সালের জুনের মাঝামাঝিতে চলচ্চিত্রটির জন্য প্রথম গান কন্ঠে ধারণ করেন নাজমুন মুনিরা ন্যান্সি। ২০১৬ সালের বসগিরি চলচ্চিত্রের ৫ বছর পর তিনি শাকিব খানের সঙ্গে কাজ করেন। "রাখি যত্নে সারাদিন" শিরোনামের ওই গানটিতে তার সঙ্গে দ্বৈতভাবে গেয়েছেন ভারতীয় কণ্ঠশিল্পী সমরজিৎ রায়, যা তার বাংলাদেশে অভিষেক গান। গানটির কথা লিখেছেন ঋতম সেন এবং সুর ও সংগীতায়োজন করেন ভারতের জাতীয় চলচ্চিত্র পুরস্কারপ্রাপ্ত ইন্দ্রদীপ দাশগুপ্ত।   মুক্তি  চলচ্চিত্রটি ২০২১ সালের ঈদুল ফিতর মুক্তির প্রাথমিক তারিখ নির্ধারণ করা হয়। পরবর্তীতে বাংলাদেশে কোভিড-১৯-এর দ্বিতীয় ঢেউয়ের প্রভাবে তা পিছিয়ে নেওয়া হয়। পরিশেষে ২০২৫ সালের ৩১শে মার্চ ঈদ উপলক্ষে বরবাদ, জংলি, দাগি, জ্বীন ৩ ও চক্কর ৩০২ - এর সাথে সংঘর্ষে বাংলাদেশের প্রেক্ষাগৃহে মুক্তি পায়।   তথ্যসূত্র    বহিঃসংযোগ         বিষয়শ্রেণী:২০২৫-এর চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:পাবনায় ধারণকৃত চলচ্চিত্র বিষয়শ্রেণী:ওয়াজেদ আলী সুমন পরিচালিত চলচ্চিত্র বিষয়শ্রেণী:ইন্দ্রদীপ দাশগুপ্ত সুরারোপিত চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:১৯৮০-এর দশকের পটভূমিতে চলচ্চিত্র বিষয়শ্রেণী:কোভিড-১৯ মহামারির কারণে স্থগিত চলচ্চিত্র বিষয়শ্রেণী:কোভিড-১৯ মহামারির কারণে স্থগিত চলচ্চিত্র প্রযোজনা